
6.  Haeredes maritentur absque disparagatione, ita tamen
quod, antequam contrahatur matrimonium, ostendatur pro-
pinquis de consanguinitate ipsius haeredis.

7.  Vidua post mortem mariti sui statim et sine difficult ate
habeat maritagium et haereditatem suam, nee aliquid det pro
dote sua, vel pro maritagio suo, vel haereditate sua c[uam
haereditatem maritus suus et ipsa tenuerint die obitus ipsius
mariti, et maneat in domo mariti sui per quadraginta dies
post mortem ipsius, infra quos assignetur ei dos sua.

8.  Nulla vidua distringatur ad se maritandum dum voluerit
vivere sine marito, ita tamen quod securitatem faciat quod se
non maritabit sine assensu nostro, si de nobis tenuerit, vel
sine assensu domini sui de quo tenuerit, si de alio tenuerit.

9.  Nee nos nee ballivi nostri seisiemus terram aliquam nee
redditum pro debito aliquo, quamdiu catalla debitoris suffi-
ciunt ad debitum reddendum ;   nee pleggii ipsius debitoris
d.istringantur quamdiu ipse capitalis debitor sufficit ad solu-
tionem debiti ;   et si capitalis debitor defecerit in solutione
debiti, non habens unde sol vat, pleggii respondeant de debito ;
et, si voluerint, habeant terras et redditus debitoris donee
sit eis satisfactum de debito quod ante pro eo solverint, nisi
capitalis debitor monstraverit se esse  quietum inde versus
eosdem pleggios.

10.  Si quis mutuo ceperit aliquid a Judaeis, plus vel minus,
et moriatur antequam debitum illud solvatur, debitum non
usuret quamdiu haeres fuerit infra aetatem, de quocumque
teneat;   et si debitum illud inciderit in manus nostras, nos
non capiemus nisi catallum contentum in carta.

^ ii. Et si quis moriatur, et debitum debeat Judaeis, uxor
ejus habeat dotem suam, et nihil reddat de debito illo ; et si
liberi ipsius defuncti qui fuerint infra aetatem remanserint,
provideantur eis necessaria secundum tenementum quod fuerit
defuncti, et de residuo solvatur debitum, salvo servitio do-
minorum ; simili modo fiat de debitis quae debentur aliis
quam Judaeis.

12.  Nullum scutagium vel auxilium ponatur in regno nostro,
nisi per commune consilium regni nostri, nisi ad corpus no-
strum redimendum, et primogeniture! filium nostrum militem
faciendum, et ad filiam nostram primogenitam semel maritan-
dam, et ad haec non fiat nisi rationabile auxilium :   simili
modo fiat de-auxiliis de civitate Londoniarum.

13.  Et civitas Londoniarum habeat omnes antiquas liber-